标题：痰饮统论
介绍
人之有形，藉水饮以滋养。水之所化，凭气脉以宣流。盖三焦者，水谷之道路，气脉之始也。若三焦调适，气脉平均，则能宣通水液，行入于经，化而为血，灌溉周身。设三焦气涩，脉道不通，则水饮停滞，不得宣行。因之聚成痰饮，为病多端。古方论痰有四∶痰饮、悬饮、溢饮、支饮是也。详见《金匮要略》。然又有留饮、癖饮、流饮、伏饮之异。其聚而不散者曰留饮；僻处胁下者曰癖饮；流移不定者曰流饮∶沉伏于内者曰伏饮。又因酒而成癖者曰酒癖。因寒多所致者曰冷痰。因热邪所伤者曰热痰。病虽多端，悉由三焦不调，气道否涩而生病焉。是以气行即水行，气滞即水滞，故知饮之为病，在人最多。善治者，以宣通其气脉为先，则饮无所凝滞。所以治痰饮者，当以温药和之。盖人之气血，得温则宣流也。及结而成坚癖，则兼以消痰破饮之剂攻之。
痰之源不一，有因热而生者；有因气而生者；有因风而生者；有因惊而生者；有因积饮而生者；有多食而生者；有因暑而生者；有伤冷物而成者；有因脾虚而成者。其为病也，惊痰则成心痛癫疾。热痰则成烦躁懊 、头风烂眼。风痰则成瘫痪，大风眩晕，暗风闷乱。饮痰成胁痛、四肢不举，每日呕吐。食痰成疟痢，口臭痞气。暑痰头昏眩晕，黄胆头疼。冷痰骨痹，四肢不举，气刺痛。酒痰饮酒不消，但得酒次日又吐。脾虚生痰，食不美，反胃呕吐。气痰生于脾胃，宜实脾燥湿。又随气而升，宜顺气为先，分导次之。又气升属火，顺气在于降火。热痰则清之，湿痰则燥之，风痰则散之，郁痰则开之，顽痰则软之，食痰则消之，在上者吐之，在中者下之。又中气虚者，宜固中气以运痰，若攻之太过，则胃气虚而痰愈盛矣。（节斋）
□
古云∶治痰先补脾，脾复健运之常，而痰自化。然停积既甚，譬如沟渠瘀壅，久则倒流逆上，污浊臭秽，无所不有。若不决而去之，而欲澄治已壅之水而使之清，无是理也。故须攻逐
神仙坠痰丸
黑牵牛（取头末，三两） 皂角（酥炙用，一两） 白矾（生用，一两）
上为末，水丸桐子大，酒下三五十丸。
控涎丹
甘遂 大戟 白芥子（各等分）
上为末，水糊丸桐子大，临卧姜汤服五七丸，至十丸。痰猛加丸数。
李时珍曰∶痰涎为物，随气升降，无处不到。入心则成癫痫。入肺则壅窍，为喘咳背冷肝则膈痛干呕，寒热往来。入经络则麻痹疼痛。入筋骨则牵引钓痛。入皮肉则瘰 痈肿。陈无骨牵引钓痛，走易不定，或手足冷痹，气脉不通，此乃痰涎伏在心膈上下，随气攻注，隧道闭塞所致。误认瘫痪，非也，须以此药治之。
十枣汤
芫花（醋炒黑色） 甘遂（面裹水煮） 大戟（各等分）
上为细末，以水一升半，煮大枣十枚至八合，去滓调药末。强人一钱匕，弱人五分，平之。不下更加五分，下后以糜粥调养之。河间云∶芫花之辛以散饮，大戟之苦以泄水，其甘遂直达水气所结之处，乃泄水饮之圣药也。
礞石滚痰丸 王隐君曰∶痰病古今未详，方书虽有五饮诸饮之异，而莫知其病之源。或头风作眩，目晕耳鸣；或口眼蠕动，眉棱耳叶痛痒；或四肢游风肿硬，似疼非疼；或齿颊痛，牙齿浮痛；或嗳气吞酸，心下嘈杂；或痛或秽，咽嗌不利，咯之不出，咽之不下，其痰如墨，或如破絮、桃胶、蚬肉之状；或心下如停冰铁，心气冷痛，梦寐奇怪，失志癫痫；或足腕酸痛，腰背骨节卒痛；或四肢筋骨疼痛，难以名状，并无常处；或手臂痛麻，状若风湿；或脊上一条如线之寒起者；或浑身习习如卧芒刺者；或眼粘湿痒，口糜舌烂喉痹等症；或绕项结核，状若瘰疠；或胸腹间有如二气交纽，噎息烦闷，有如烟火上冲，头面烘热；或中风瘫痪；或痨瘵荏苒之疾；或风毒香港脚，或心下怔忡，如畏人捕；或喘咳呕吐；或呕冷涎、墨汁、绿水；甚为肺痈、肠毒、便脓、挛跛。内外为病百端，皆痰所致。其状不同，难以尽述。盖津液既凝为痰，不复周润三焦，故口燥咽干，大便秘结，面如枯骨，毛发焦槁，妇人则因此月水不通。若能逐去败痰，自然服饵有效。余用滚痰丸以愈诸疾，今特相传于世云。
青礞石（一两） 沉香（五钱） 大黄（酒蒸熟，切晒） 黄芩（各八两）
上将礞石打碎，用焰硝一两，同入瓦罐，盐泥固济，晒干火 ，石色如金为度。研末，药，水丸如梧子大，白汤食后服。人壮气实者，可至百丸。服后仰卧，令药在胸膈间，徐徐而下，除逐上焦痰滞恶物过膈，然后动作，食汤水，方能中病，明日当下痰积恶物。若不下愚按∶痰之与饮，同类而异名者耳。痰者，食物所化，饮者，水饮所成，故痰质稠而饮质稀也。痰多从火化，饮多从寒化，故痰宜清而饮宜温也。痰多胶固一处，饮多流溢上下，故痰可润而饮可燥也。是以控涎、十枣，为逐饮之真方，礞石滚痰，乃下痰之的药。易而用之，罕有获效者矣。学人辨之。
□
凡病痰饮未盛，或虽盛而未至坚顽者，不可攻之。但宜消导而已。消者，损而尽之，导者，引而去之也。
《和剂》二陈汤 治痰饮为患，或呕逆恶心，或头眩心悸，或中脘不快，或食生冷、饮酒过度，脾胃不和，并宜服之。
半夏（姜制） 橘红（各五两） 白茯苓（三两） 甘草（一两半，炙）
上 咀，每服四钱，水一盏，煎七片，煎八发，热服无时。一方有大枣一枚。本方加枳实、桔梗，名桔梗半夏汤。
《济生》导痰汤
半夏（汤洗七次，四两） 天南星（泡去皮） 赤茯苓枳实橘红（各一两） 甘草上 咀，每服四钱，水姜煎，食后温服。
青礞石丸 治食积成痰。
青礞石（敲碎如枣子大，以焰硝二两同入锅 黄色） 半夏（汤炮七次） 天南星（漫火煨制，各五钱） 风化硝（三钱，盆净者，冬月以绢袋盛，悬风前化之） 黄芩（五钱） 茯苓（
上为细末，神曲糊入姜汁为丸，如梧子大，每服三五十丸，姜汤送下。一方加姜汁、蒲、滑石。一方无南星，有白术。一方有枳实，倍礞石。一方加苍术五钱，滑石一两。
又方
半夏 陈皮白术 白茯苓大黄黄芩人参 炙草 礞石（各一两） 沉香（五钱）
上为末，以竹沥一大碗半，姜汁三匙，拌匀晒干，如此五六度，仍以竹沥、姜汁糊丸，如小豆大，每服百丸，临卧姜汁吞下。
又方
牵牛（头末二两） 滑石（二两） 大黄（一两） 木香 黄芩 礞石 枳壳青皮陈皮 槟榔（各五钱） 沉香（二钱）
为末，水丸桐子大，姜汤下五十丸。
半夏丸 治膈痰结实，满闷喘逆。
半夏（姜汁制，五两） 皂角（五挺，去皮，揉水煮半夏） 生姜（五两，同半夏捣作饼，
上为末，蜜为丸，梧子大，姜汤下二十丸。
治热痰结在胸膈，咯吐不出，满闷作痛，名痰结。又胁下痛，作寒热，咳嗽气急，亦痰制半夏 陈皮（一钱） 赤苓（一钱） 桔梗 栝蒌仁 枳壳（各七分） 黄连黄芩 栀子 贝母 苏子 桑皮 杏仁 芒硝（各五分） 木香 甘草（各
上锉作一帖，姜三片，同煎至半，纳芒硝溶化，去滓，又入竹沥、姜汁调服。
鹤顶丹 治诸顽痰迷塞，关窍不通，声音不出。
白矾、黄丹各一两，火 为末，面糊丸麻子大，每服三十丸。研末入全蝎少许，姜汤
青州白丸子 治风痰壅盛，呕吐眩晕及瘫痪中风。
半夏（七两） 南星（三两） 白附子（二两） 川乌（五钱）
上共为细末，清水浸，春五、夏三、秋七、冬十日，朝夕换水，候日数足，乃取纳绢袋中滤过，其滓再研再滤，以尽为度。澄清去水，晒干为末，以糯米粥清糊丸，绿豆大，姜汤吞下三五十丸。《局方》如瘫痪风，以温酒送下。如小儿惊风，薄荷汤下。
《百一选方》加川芎二两，天麻、僵蚕、全蝎各一两，并生用，为细末，面糊丸。
《瑞竹堂方》加天麻、全蝎、木香、枳壳各一两。
□
始因虚而生痰，继因痰而成实，补之则痰益固，攻之则正不支，惟寓攻于补，庶正复而痰不滋，或寓补于攻，斯痰去而正无损，是在辨其虚实多寡而施之。
橘皮汤
半夏（制，五两） 茯苓陈皮（各三两） 细辛青皮桔梗枳壳甘草（炙，各二两） 人参 旋复花（去萼，各一两）
上锉散，每服三钱，生姜五浓片，煎服。（《直指》）
六君子汤
人参白术茯苓甘草（减半） 陈皮 半夏（各一钱）
水二盏，姜五片，煎至一盅去滓，不拘时服。
□
夫痰即水也，其本在肾。痰即液也，其本在脾。在肾者气虚水泛，在脾者土虚不化。攻之则弥盛，补之则潜消，自非圣知，罕能得其故也。
济生肾气丸
四君子汤
苓桂术甘汤
□
凡痰饮停凝心膈上下，或痞、或呕、或利，久而不去，或虽去而复生者，法当温之。盖痰本于脾，温则能健，痰生于湿，温则易行也。
《千金》半夏汤 治冷痰。
白术（三两） 半夏（一升） 生姜（八两） 茯苓人参 桂心 甘草（炙） 附
水八升，煮三升，分温服。
吴茱萸汤
吴茱萸 人参 半夏（姜制） 桂心（各二两） 茯苓（二两） 甘草（一两）
姜枣汤煎三钱，空心温服，日二。
《圣济总录》曰∶气为阳，阳不足者，不能消导水饮，则聚而成痰，浸渍肠胃，上为呕酸，下为洞泄寒中，久不已则令人消瘦，少气倚息，妨于饮食。昔人治痰饮，多以温药和之
沉香茯苓丸 温脾胃，利胸膈，和气血。
沉香（一两） 白茯苓 制半夏 人参丁香（各二两） 甘草陈皮（去白）
共末，蜜丸桐子大，姜汤下二十丸。
《本事》神术丸
茅山苍术（一斤，去皮，研为末） 生芝麻（半两，水二盏研滤去汁） 大枣（十五枚，煮上三味搜和，乘热入臼杵丸，如梧子大，干之，每日空腹温汤吞下五十丸，加至一百丸，二百丸。忌桃李雀蛤。初服心膈微燥，进山栀散一服，不燥矣。
许叔微云∶予平生有二疾，一则脏腑下血，二则膈中停饮。血有时而止，停饮则无时而始因年少时夜坐为文，左向伏几案，是以饮食多坠向左边，中夜以后，稍困乏则饮酒两三杯，既卧就枕，又向左边侧睡。气壮盛时殊不觉，三五年后，觉酒止从左边下，漉漉有声，胁痛，饮食殊减，十数日必呕吐数升酸水。暑月止是右边身有汗 常润，左边病处绝燥。遍访名医，及海上方，服之少有验。间或中病，止得月余复作。其补则如天雄、附子、矾石；其利则如牵牛、大戟、甘遂，备尝之矣。予后揣度之，已成癖囊，如潦水之有窠臼，不盈窠不行，水盈窠而后行者也。清者可行，浊者依然停蓄，盖下无路以决之也。是以积之五七日，必稍吐去，而稍宽，数日复作。夫脾土恶湿而水则流湿，莫若燥脾以胜湿，崇土以填窠臼，则疾当去矣。于是悉屏诸药，一味服苍术，三月而疾愈。自此一向服数年，不呕不吐，胸膈宽，饮啖如故。暑月汗周体而身凉，饮亦当中下。前此饮渍于肝，目亦多昏眩，其后灯下能书细字，皆苍术之力也。予初用茅术，半年后，止用燥烈味极辛者，削去皮不浸，极有力，而亦自然不燥也。山栀散用山栀一味，干为之末，沸汤点服。故知久坐，不可伏向一边，时或运动，亦消息之法。
□
或因热而生痰，或因痰而生热，交结不解，相助为疟。是以欲去其痰，必先清其热。昔痰因火盛逆上者，治火为先也。其证咽喉干燥，或塞或壅，头目昏重，或咳吐稠粘，面目赤热。
洁古小黄丸
南星 半夏 黄芩（各一两）
上为末，姜汁浸蒸饼为丸，如桐子大，每五七十丸，生姜汤下，食后服。
二陈汤加黄芩、连翘、山栀、桔梗、薄荷亦佳。
《圣济》鹅梨煎丸 治热痰，凉心肺，利胸膈，解毒，补虚益气。
鹅梨（大者二十枚，去皮取汁） 皂夹（十条，去皮，水揉取汁） 生地黄（八两，捣取汁）荷（生捣取汁） 白蜜（八两，同上汁熬成膏） 人参 白茯苓 半夏（各一两） 槟榔（煨，三分） 青皮（去白，炒） 桔梗甘草（炙，各三分）
上共为末，捣膏为丸，梧子大，荆芥汤下二十丸、日二。一方有木香、苁蓉、白蒺藜、
《圣济》千金散 治热痰壅盛，胸膈不利。
半夏（姜汁制） 蛤粉（各半两） 甘草 凝水石（三钱， ）
上共末，水下三钱，空心服，以利为度。一方有羌活。
□
肺虚阴涸，枯燥日至，气不化而成火，津以结而成痰，是不可以辛散，不可以燥夺。清之则气自化，润之则痰自消。
杏仁煎 治燥痰在肺中，上气咳嗽，或心胸烦热。
杏仁（去皮尖，三两） 生姜汁 白蜜 饴糖（各一两半） 桑皮 贝母 木通（各一两二钱半） 紫菀 五味（各一两）
上锉碎，用水三升，熬至半升，去滓，入前杏仁等四味，再熬成膏，每服一匕，含化。
一方有款冬、知母。一方有生地汁、紫苏子。
节斋化痰丸 治郁痰、老痰、胶固稠粘，难于咯唾。
天门冬 片芩（酒炒） 栝蒌仁 橘红 海石粉（各一两半） 香附（盐水炒） 芒硝桔梗连翘（各五钱） 青黛（二钱）
上为末，炼白蜜入姜汁少许，和丸樱桃大，细嚼一丸，清汤下。[1]